Sistema morfoclimatico periglacial

250px|thumb|right|Una pedriza en la provincia d'Avila.
Lo Sistema morfoclimatico periglacial ye un conchunto d'achents y procesos cheolochicos externos que actuan en arias circunpolars y en l'alta montanya de latituz baixas y meyas. L'achent cheolochico dominant de lo sistema morfoclimatico periglacial ye l'augua de deschelo, Francisco Anguita Virella, Fernando Moreno Serrano: Procesos geológicos externos y geología ambiental. Editorial Rueda, 1993. pp46, y la temperatura meya anyal ha d'oscilar arredol de los 0 °C, Francisco Anguita Virella, Fernando Moreno Serrano: Procesos geológicos externos y geología ambiental. Editorial Rueda, 1993. pp79 lo que permite la existencia de ciclos de chelo-deschelo.

Encara que la parola "periglacial" etimolochicament signifique estar amán de las cheleras, lo periglacialismo no siempre esdevién amán de las cheleras, puet dar-se en zonas montanyosas con prou altaria pa que i faiga frido y se i produgan ciclos de chelo-deschelo pero no pa que se i desarrollen cheleras. Eumenio Ancochea Soto, Francisco Anguita Virella, Fernando Moreno Serrano: Geología Procesos Externos. Editorial Edelvives, 1990. Un clima muito frido pero seco y con pocas nevadas tamién puet fer que bi haiga cheleras y bi haiga periglacialismo.

 Periglacialismo en la Peninsula Iberica 
Lo periglacialismo ye encara important en lo cabalto de la Cordelera Cantabrica, de los Pireneus y de Sierra Nevada, estando menos important en lo Sistema Iberico.

Mientres las glaciacions cuaternarias los procesos periglacials estioron importants en lo Sistema Iberico, Monts de Toledo y Sistema Central.

 Periglacialismo en los Pireneus 
En l'actualidat lo cabalto de los Pireneus ye un puesto a on se producen procesos periglacials y se considera que l'ambient periglacial encomienza en los 2.300-2.400 m. Fernando Biarge, José María García Ruiz, Ana Biarge: Roca viva. El modelado del paisaje pirenaico. Diputación de Huesca, 2001. pp190-193 Manimenos puet haber-ie procesos periglacials mes abaixo.

Bi ha procesos periglacials como la crioturbación y la chelifracción y diferents formas de terreno d'orichen periglacials activas como cheleras rocosas.

 Periglacialismo en lo Sistema Iberico 
Encara bi ha procesos periglacials de poca importancia en altarias por dencima de los 1000 m en los Puertos de Beceit, Sierra Carrascosa, Sierra de Sant Chust, Sierra de Cucalón, Sierra de Chabalambre, Monts Universals y atras zonas de la compleganza de lo río Guadalaviar. Lo clima se fa mes propicio pa los procesos periglacials dende los 1.400 m en la Sierra de Castelfrío y en la Sierra de Gúdar. Manimenos, la escaseza de precipitacions fan que lo periglacialismo siga menos important que lo que podríanos pensar. Jose Luís Peña Monne et al.: Geomorfología de la Provincia de Teruel. Instituto de Estudios Turolenses, 1984. pp117-120

Lo periglacialismo ye eficaz a altarias por dencima de los 1.800 m, pero se reduce a la chelifracción y lo pikrake tipicos de los pacos de la Sierra d'Albarracín y la Sierra de Chabalambre.

Gran part de las formas periglacials d'acumulación que bi ha en la Sierra d'Albarracín y la Sierra de Castelfrío se formoron en la zaguera glaciación u Würm.

 Referencias 

 Bibliografía 
 Eumenio Ancochea Soto, Francisco Anguita Virella, Fernando Moreno Serrano: Geología Procesos Externos. Editorial Edelvives, 1990.
 Francisco Anguita Virella, Fernando Moreno Serrano. Procesos geológicos externos y geología ambiental. Editorial Rueda, 1993.

Categoría:Cheomorfolochía periglacial
Periglacial